Хәвәрләргә қариғанда, шаңхәй һәмкарлиқ тәшкилатиниң ташқи ишлар министирлириниң бу қетимқи йиғинида улар ортақ пүтүшкән терроризм, диний әсәбийлик вә бөлгүнчиликкә қарши күрәш қилиш темисини музакирә қилинған. Әлвәттә, бу тема оттуриға чиққанда, уйғурларниң сиясий һәрикәтлиригә зәрбә беришни күчәйтиштин ибарәт кона теминиңму музакиридин сирт қалдурулмаслиқи тәбиий. Чүнки, бу йиғин ечилиштин илгирики қисқа вақит ичидә қазақистан икки нәпәр уйғур паалийәтчиси қолға алған, өзбекистан канада пуқраси һүсәйинҗан җелилни түрмигә солап, униңға бир қатар җинайәтләрни артқан һәмдә америка һөкүмити гуәнтанамо түрмисидин бәш нәпәр уйғурни қоюп берип, албанийигә әвәтивәткән иди. Бу мәсилиләр хәлқара җәмийәтниң диққитини қозғапла қалмастин бәлки, шаңхәй һәмкарлиқ тәшкилатиға әза дөләтләрниңму җиддий инкаслирини пәйда қилған иди, хитай һөкүмитиниң бу уйғурларни қайтуруп бериш тәләплири техи тохтап қалғини йоқ. Иран мәсилиси ядролуқ мәсилә